الكنيسه الكلدانيه الكاثوليكيه

**الكنيسه الكلدانيه الكاثوليكيه** (السريانيه الكلاسيكيه: ܥܕܬܐ ܟܠܕܝܬܐ ܩܬܘܠܝܩܝܬܐ , ʿīdtha kaldetha qāthuliqetha, اللاتينيه: Ecclesia Chaldaeorum Catholica ) هيا كنيسه كاثوليكيه شرقيه و بيرأسها بطريرك بابل الكلدانى الكاثوليكى, بتستخدم فى ليتورجيا طقس الشرق السريانى باللغه السريانيه , و هيا جزء من المسيحيه السريانيه, مقرها الرئيسى فى كاتدرائيه مريم ام الاحزان ف بغداد ف العراق , من سنه 1950 , و بيرأسها البطريرك الكاثوليكى لويس رافائيل الاولانى ساكو. سنه 2010 , عدد أعضائها 490371 , منهم 310.235 (63.27٪) بيعيشو فى الشرق الوسطانى (بشكل رئيسى فى العراق).
تصغير|289x289بك
أفادت لجنه الولايات المتحده للحريه الدينيه الدوليه و حسب للمؤسسه العراقيه المسيحيه و هيا وكاله تابعه للكنيسه الكلدانيه الكاثوليكيه ان حوالى 80٪ من المسيحيين العراقيين بينتمو ليها, فى تقريرها لسنه 2018 حولين الحريه الدينيه قدرت وزاره الخارجيه الامريكيه الكلدان الكاثوليك بحوالى 67٪ من المسيحيين فى العراق.

## الأصل
انشقت الكنيسه عن كنيسة المشرق أو كنيسه السريان المشارقه و كانت كنيسه المشرق نشأت ضمن حدود الدولة الفارثيه ببلاد ما بين النهرين فى القرون المسيحيه الأولى ازدهرت بين القرنين السادس و التلاتاشر, و كان سبب انشقاق الكنيسه الكلدانيه عن كنيسه المشرق ان كنيسه المشرق كانت قررت فى القرن الستاشر تحصر منصب البطريرك فى عيلة البطريرك مار شمعون الرابع باصيدى فبدأ الخلاف بين مطارنه الكنيسه, ف 1552 رفضت مجموعة من المطارنه قبول التسلسل الوراثى لوصول صبى موش مدربلمنصب البطريركيه.

فاجتمعوا فى أربيل و انتخبوا مار شمعون الثامن يوحنان سولاقا و هوا كان بيمسك منصب رئيس دير الربان هرمزد انتخبوه بطريرك بدل عن بطريركهم الصغير مار شمعون برماما, سولاقا راح روما مع سبعين شخص للحصول على رسامه بطريركيه شرعيه من البابا و بعد مباحاثات طويله مع الفاتيكان اتعهد ببها بالانضمام للكنيسه الرومانيه الكاثوليكيه قرر البابا يوليهس التالت فى 20 مارس 1552 اعلان يوحنان سولاقا بطريرك, و بعدها رسمه مطران و سلمه درع السلطه الكنسيه, و بكدا كان للكنيسه المشرقيه بطريركين فى نفس الوقت بطريرك وراثى مقره القوش فى سهل نينوى و بطريرك باباوى مقره فى ديار بكر جنوب شرق تركيا, استمر الوضع لحد سنه 1662 لما البطريرك فى ديار بكر مار شمعون التلاتاشر دنحا طلع عن سلطه بابا روما و نقل مقره لقريه قدشانيس فى حكارى فى تركيا, فكان رد الفاتيكان على داه اقامه بطريرك جديد بيقود الكلدانيون اللى فضلو موالين للعقيده الكاثوليكيه, الجماعه دى اتعرفت بالكنيسه الكلدانيه الكاثوليكيه, ما كانش ليهم شراكه كامله مع كنيسه روما لحد سنه 1830 م لما البابا بيوس التامن صدق و أكد على تسميه مار يوحنا التامن هرمز رئيس للكنيسه الكلدانيه الكاثوليكيه بلقب بطريرك بابل للكلدان.
مركز|تصغير|499x499بك

## تنظيم

فيه فى الكنيسه الكلدانيه الكاثوليكيه الأبرشيات:

* بطريركيه بابل
* أبرشيات متروبوليتان فى بغداد , كركوك , طهران , أورميه
* أبرشيات الأحواز والبصره وديار بكر و أربيل والموصل
* أبرشيات حلب , ألكوش , العماديه , أكرا , بيروت , القاهره , القديس بطرس الرسول فى سان دييجو , القديس توما الرسول فى ديترويت , أبرشيه مار أداى الكاثوليكيه الكلدانيه فى تورنتو , القديس توما الرسول فى سيدنى , سلماس , السليمانيه , زاكو
* الأراضى التابعه للبطريرك: القدس , الأردن

الاسم اللاتينى للكنيسه هو Ecclesia Chaldaeorum Catholica.
التسلسل الهرمى البطريرك الحالى لويس ساكو , انتخب فى يناير 2013. فى اكتوبر 2007 , بقى سلفه ايمانويل الثالت دلى أول بطريرك كلدانى كاثوليكى بيتم ترقيته لرتبه كاردينال ف الكنيسه الكاثوليكيه.

الأسقفيه الكلدانيه الحاليه هيا:

* لويس رفائيل الاولانى ساكو , بطريرك بابل (من فبراير 2013)
* اميل شمعون نونا , أسقف القديس توما الرسول الكلدانى والآشورى الكاثوليك أبرشيه اوستراليا و نيوزيلندا (من 2015)
* بشار ورده , رئيس أساقفه أربيل (من 2010)
* رمزى كرمو , رئيس أساقفه طهران (من فبراير 1999)
* توماس مرام , رئيس أساقفه أورميا وسلماس (من 1984)
* جبريل كساب , المطران الفخرى , المطران السابق لسيدنى (2006-2015)
* جاك اسحاق , رئيس أساقفه نصيبين الفخرى و أسقف بابل الفخرى (من ديسمبر 2005)
* حبيب النوفلى , مطران البصره (من 2014)
* يوسف مرقص , مطران كركوك والسليمانيه (من 2014)
* ميخا بولا مقدسى , أسقف ألقوش (من 2001)
* شليمون وردونى , أسقف بابل (من 2001)
* سعد سيروب , أسقف بابل المساعد (من 2014) و زائر رسولى للكاثوليك الكلدان فى اوروبا (من 2017)
* أنطونى أودو , أسقف حلب (من كانون التانى 1992)
* ميخائيل قصرجى , أسقف لبنان (من 2001)
* الربان القاص , مطران العماديه (من كانون الاولانى 2001)
* ابراهيم ابراهيم , المطران الفخرى , المطران الأسبق للقديس توما الرسول فى ديترويت (ابريل 1982-2014)
* فرانسيس كلابات , أسقف القديس توما الرسول فى ديترويت (من يونيه 2014)
* سرحد يوسيب جمّو , المطران الفخرى للقديس بطرس الرسول فى سان دييجو (2002-2016)
* باواى سورو , أسقف أبرشيه القديس أداى الكلدانيه الكنديه (من 2017)
* سعد فيليكس الشابى , أسقف زاخو (من 2020)
* روبرت جارجيس , أسقف بغداد المساعد (من 2018) والمطران الفخرى لأرساموساتا (من 2019)
* ايمانويل شاليتا , أسقف القديس بطرس الرسول الكلدانى الكاثوليكى (سان دييجو , الولايات المتحده الأمريكيه , من 2016)
* باسل يالدو , أسقف بابل الفخرى والمطران الفخرى لبيت زبدا (من 2015)

## الكنايس الكاثوليكيه الشرقيه
الكنيسه الكاتوليكيه هى مجموعه متحده من الكنايس. من الطوايف المسيحيه الكاتوليكيه:
* كنيسة الروم الملكيين الكاتوليك
* كنيسة السريان الكاثوليك
* الكنيسه القبطيه الكاتوليكيه
* الكنيسه المارونيه
* الكنيسه الكلدانيه الكاثوليكيه
* كنيسة الارمن الكاتوليك
* كنيسة اللاتين فى القدس
## لينكات برانيه

## مصادر

تصنيف:مسيحيه